Paditvys
Paditvys arba Paditvė (blrs. Подзітва, rus. Подитва) – kaimas Gudijoje, Gardino srityje, Varanavo rajone, 8 km į pietryčius nuo Eišiškių, netoli Lietuvos sienos. Išsidėstęs ant dešinio pelkėto Ditvos upės kranto, iš kaimo veda keliai į Paaradnę, Varanavą. Netoliese dunkso išskirtinis riedulys – Paditvės akmuo. Kaime stovi medinė Švč. Aušros Vartų Dievo Motinos koplyčia, yra parduotuvė.